CELEX: 62017CN0300
Language: et
Date: 2017-05-24 00:00:00
Title: Kohtuasi C-300/17: Eelotsusetaotlus, mille on esitanud Kúria (Ungari) 24. mail 2017 – Hochtief AG versus Budapest Főváros Önkormányzata

14.8.2017   
            
            
               ET
            
            
               Euroopa Liidu Teataja
            
            
               C 269/4
            
         Eelotsusetaotlus, mille on esitanud Kúria (Ungari) 24. mail 2017 – Hochtief AG versus Budapest Főváros Önkormányzata
   (Kohtuasi C-300/17)
   (2017/C 269/06)
   Kohtumenetluse keel: ungari
   
      Eelotsusetaotluse esitanud kohus
   
   Kúria
   
      Põhikohtuasja pooled
   
   
      Kaebaja: Hochtief AG
   
      Vastustaja: Budapest Főváros Önkormányzata (Budapesti pealinna kohalik omavalitsus, Ungari)
   
      Eelotsuse küsimused
   
   
               1.
            
            
               Kas liidu õigusega on vastuolus sellised liikmesriigi menetlusõigusnormid, milles kehtestatakse riigihankealaste õigusnormide rikkumise eest mistahes tsiviilõigusliku nõudeõiguse realiseerimise tingimuseks, et riigihangete otsustuskomisjon (Közbeszerzési Döntőbizottság) ise või tema otsuse kohtuliku läbivaatamise käigus kohus võiks õiguslikult siduvana tuvastada, et on toime pandud õigusrikkumine?
            
         
               2.
            
            
               Kas sellised liikmesriigi õigusnormid, milles kahju hüvitamise tingimus on, et riigihangete otsustuskomisjon (Közbeszerzési Döntőbizottság) ise või tema otsuse kohtuliku läbivaatamise käigus kohus võiks õiguslikult siduvana tuvastada, et on toime pandud õigusrikkumine, on asendatavad liidu õigust silmas pidades, s.t kas on võimalik, et kahju kannatanud isik võiks õigusrikkumist tõendada muul moel?
            
         
               3.
            
            
               Kas kahju hüvitamise vaidluses võib olla vastuolus liidu õigusega, eelkõige tõhususe ja võrdväärsuse põhimõtetega, või võib tekitada sellise tagajärje selline liikmesriigi õigusnorm, mis võimaldab otsust kohtulikult vaidlustada ainult riigihangete otsustuskomisjoni menetluses esitatud õiguslike argumentide põhjal, ka siis, kui kahju kannatanud isik võiks tugineda tema poolt väidetava õigusrikkumise põhjenduseks Euroopa Kohtu tõlgenduspraktika alusel sellele, et tema hankemenetlusest kõrvaldamine huvide konflikti tõttu on õigusvastane, mis läbirääkimistega riigihankemenetluse erilisi menetluseeskirju silmas pidades tekitaks muul põhjusel tema hankemenetlusest kõrvaldamise, kuna ta peab oma pakkumust muutma?